CELEX: 32008R0723
Language: sk
Date: 2008-07-25 00:00:00
Title: Nariadenie Komisie (ES) č. 723/2008 z  25. júla 2008 , ktorým sa zapisujú niektoré názvy do Registra chránených označení pôvodu a chránených zemepisných označení [Afuega'l Pitu (CHOP), Mazapán de Toledo (CHZO), Agneau de Lozère (CHZO), Oignon doux des Cévennes (CHOP), Butelo de Vinhais alebo Bucho de Vinhais, alebo Chouriço de Ossos de Vinhais (CHZO), Chouriça Doce de Vinhais (CHZO)]

26.7.2008   
            
            
               SK
            
            
               Úradný vestník Európskej únie
            
            
               L 198/28
            
         
      NARIADENIE KOMISIE (ES) č. 723/2008
   z 25. júla 2008,
   ktorým sa zapisujú niektoré názvy do Registra chránených označení pôvodu a chránených zemepisných označení [Afuega'l Pitu (CHOP), Mazapán de Toledo (CHZO), Agneau de Lozère (CHZO), Oignon doux des Cévennes (CHOP), Butelo de Vinhais alebo Bucho de Vinhais, alebo Chouriço de Ossos de Vinhais (CHZO), Chouriça Doce de Vinhais (CHZO)]
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4 prvý pododsek,
   keďže:
   
               (1)
            
            
               V súlade s článkom 6 ods. 2 prvým pododsekom a podľa článku 17 ods. 2 nariadenia (ES) č. 510/2006 žiadosti o zaregistrovanie názvov „Afuega'l Pitu“ a „Mazapán de Toledo“ podané Španielskom, žiadosti o zaregistrovanie názvov „Agneau de Lozère“ a „Oignon doux des Cévennes“ podané Francúzskom a žiadosti o zaregistrovanie názvov „Butelo de Vinhais“ alebo „Bucho de Vinhais“, alebo „Chouriço de Ossos de Vinhais“ a „Chouriça Doce de Vinhais“ podané Portugalskom boli uverejnené v Úradnom vestníku Európskej únie
                   (2).
            
         
               (2)
            
            
               Vzhľadom na to, že Komisii nebola v súlade s článkom 7 nariadenia (ES) č. 510/2006 oznámená žiadna námietka, tieto zmeny a doplnenia sa musia schváliť,
            
         PRIJALA TOTO NARIADENIE:
   Článok 1
   Do registra sa zapisujú názvy uvedené v prílohe k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. júla 2008
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 93, 31.3.2006, s. 12. Nariadenie naposledy zmenené a doplnené nariadením Komisie (ES) č. 417/2008 (Ú. v. EÚ L 125, 9.5.2008, s. 27).
   
      (2)  Ú. v. EÚ C 268, 10.11.2007, s. 28. (Afuega'l Pitu), Ú. v. EÚ C 267, 9.11.2007, s. 50. (Mazapán de Toledo), Ú. v. EÚ C 267, 9.11.2007, s. 46. (Agneau de Lozère), Ú. v. EÚ C 270, 13.11.2007, s. 15. (Oignon doux des Cévennes), Ú. v. EÚ C 268, 10.11.2007, s. 36. (Butelo de Vinhais alebo Bucho de Vinhais, alebo Chouriço de Ossos de Vinhais), Ú. v. EÚ C 268, 10.11.2007, s. 33. (Chouriça Doce de Vinhais).
   
      PRÍLOHA
      1.   Poľnohospodárske výrobky určené na ľudskú spotrebu, uvedené v prílohe I k zmluve:
      Trieda 1.1.   Čerstvé mäso (a droby)
      FRANCÚZSKO
      Agneau de Lozère (CHZO)
      Trieda 1.2.   Mäsové výrobky (tepelne spracované, solené, údené atď.)
      PORTUGALSKO
      Butelo de Vinhais alebo Bucho de Vinhais, alebo Chouriço de Ossos de Vinhais (CHZO)
      Chouriça Doce de Vinhais (CHZO)
      Trieda 1.3.   Syry
      ŠPANIELSKO
      Afuega'l Pitu (CHOP)
      Trieda 1.6.   Ovocie, zelenina a obilniny v pôvodnom stave alebo spracované
      FRANCÚZSKO
      Oignon doux des Cévennes (CHOP)
      2.   Potravinové produkty uvedené v prílohe I k nariadeniu:
      Trieda 2.4.   Chlieb, pečivo, koláče, cukrovinky, keksy a iné pekárske výrobky
      ŠPANIELSKO
      Mazapán de Toledo (CHZO)